Thomas Tuchel

Thomas Tuchel (* 29. august 1973, Krumbach) je nemecký profesionálny futbalový tréner a bývalý futbalový obranca. Je všeobecne považovaný za taktického inovátora v modernom futbale a jedného z najlepších trénerov na svete. Do 7. septembra 2022 bol trénerom anglického klubu Chelsea. Od marca 2023 je trénerom Bayernu Mníchov.

Hráčska kariéra 
Thomas Tuchel hral v nižších ligách za Stuttgarter Kickers a SSV Ulm 1846.

Trénerská kariéra 
Tuchel trénoval FC Augsburg II, 1. FSV Mainz 05, Borussii Dortmund, Paris Saint-Germain a Chelsea. S PSG bol v roku 2020 vo finále Ligy majstrov a s Chelsea v roku 2021 Ligu majstrov vyhral. 

7. septembra 2022 bol vyhodený z Chelsea.

Osobný život 
Ako dieťa bol Tuchel „obrovským“ fanúšikom futbalu a jeho prvým futbalovým idolom bol Hans-Günter Bruns.

Tuchel navštevoval Simpert-Kraemer-Gymnasium a vymýšľal taktické stratégie na volejbal počas telesnej výchovy.

Thomas sa v roku 2009 oženil so svojou manželkou Sissi, s ktorou má dve dcéry. V apríli 2022 bolo oznámené, že Sissi požiadala o rozvod, pričom ako dôvod uviedla neprekonateľné rozdiely.

Tuchel je polyglot, hovorí nemecky, francúzsky, anglicky a taliansky. Sám seba označuje za „nedokonalého vegetariána“ a konzumuje minimálne množstvá alkoholu. Tuchel sa považuje za vášnivého čitateľa, najmä románov z kriminálnych trilerov a kníh o architektúre a dizajne, a je tiež fanúšikom tenisu, rockovej hudby a hip-hopu.

Úspechy

Trénerske 

 Borussia Dortmund

 DFB-Pokal: 2016/17

 Paris Saint-Germain

 Ligue 1: 2018/19, 2019/20
 Coupe de France: 2019/20
 Coupe de la Ligue: 2019/20

 Chelsea FC

 Liga majstrov: 2020/21

Bayern Mníchov

 Bundesliga: 2022/23

Referencie 

Tréneri Chelsea FC
Nemeckí futbaloví tréneri
Nemeckí futbalisti
Žijúci ľudia